નવી દિલ્હી: કોંગ્રેસના ઉપાધ્યક્ષ રાહુલ ગાંધીએ ગુરુવારે મોડી રાત્રે હજરત નિઝામુદ્દીન ઔલિયાની દરગાહ પર હાજરી આપી હતી. તેમણે ઔલિયાની મજાર પર ચાદર અને ફૂલ ચઢાવીને ઝિયારત કરી હતી અને દુઆઓ માગી હતી. રાહુલ ગાંધી આ દરગાહ પર ઘણો સમય હાજર રહ્યા હતા. દરગાહ પર જતા પહેલા રાહુલ ગાંધી ઉર્સ મહેલમાં પણ ગયા હતા જ્યાં ખ્વાજા સઈદ અહમદ નિઝામીએ દસ્તરબંધી કરાવી હતી. ત્યાર બાદ મોડી રાત્રે કોંગ્રેસ ઉપાધ્યક્ષ દરગાહ પર પહોંચ્યા હતા અને રાહુલ ગાંધીએ તેની તસવીર સોશિયલ મીડિયા પર પણ શેર કરી હતી.